- నిస్సాన్‌ మోటార్స్‌ ఎండి వెల్లడి
నవతెలంగాణ- వాణిజ్య విభాగం  
          ప్రముఖ జపనీస్‌ ఆటోమొబైల్‌ కంపెనీ నిస్సాన్‌ మోటార్‌ రానున్న రెండేళ్లలో భారత్‌లో ప్రస్తుతమున్న డీలర్‌షిప్‌లను రెట్టింపు చేయనున్నట్లు ప్రకటిం చింది. దేశ వ్యాప్తంగా 126 పట్టణాల్లో ప్రస్తుతం 194 టచ్‌ పాయింట్లు కలిగి ఉన్నామని నిస్సాన్‌ మోటార్‌ ఇండియా మేనేజింగ్‌ డైరెక్టర్‌ అరుణ్‌ మల్హోత్ర అన్నారు. సోమవారం హైదరాబాద్‌లోని గచ్చిబౌలిలో నిస్సాన్‌, డట్సన్‌ వాహనాల విక్రయానికి నూతన షోరూంను ఆయన లాంచనగా ప్రారం భించారు. ఈ సందర్బంగా ఆయన మీడియాతో మాట్లాడుతూ 2016 మార్చి ముగింపు నాటికి 300 సేల్స్‌ పాయింట్లకు చేర్చాలని నిర్దేశించుకున్నామ న్నారు. వచ్చే ఐదేళ్లలో 5 శాతం మార్కెట్‌ వాటా సాధించాలని లక్ష్యంగా పెట్టుకున్నామన్నారు. తెలుగు రాష్ట్రాల్లో ప్రస్తుతం 13 స్టోర్లున్నాయని చెప్పారు. ఇందులో హైదరాబాద్‌లోనే 5 సేల్స్‌ పాయింట్లున్నాయన్నారు. వచ్చే ఏడాది నాటికి ఈ రాష్ట్రాల్లో 20 షోరూంలకు విస్తరించాలని నిర్దేశించు కున్నామన్నారు. ఈ రాష్ట్రాల్లో త్వరలోనే చిన్న పట్టణాలకు కూడా షోరూంలను విస్తరిస్తామన్నారు. తమకు హైదరాబాద్‌ అత్యంత ముఖ్యమైన మార్కెట్‌ అని చెప్పారు. గతేడాది భారత ఆటోమొబైల్‌ పరిశ్రమ 2 శాతం పెరుగుదలను నమోదు చేసుకుంటే తమ సంస్థ మాత్రం 25 శాతం వృద్ధిని కనబర్చిందన్నారు. గత ఆర్ధిక సంవత్సరంలో 50 వేల యూనిట్లు అమ్మకాలు చేశామన్నారు. ఈ ఏడాదిలోనే చిన్న కారును ఆవిష్కరించనున్నామని చెప్పారు. ప్రస్తుతం తమ చెన్నరు ప్లాంట్‌ ఏడాదికి 4,80,000 యూనిట్ల ఉత్పత్తి సామర్థ్యం కలిగి ఉందన్నారు. ఇందులో 65 శాతం సామర్థ్యాన్ని ఉపయోగించుకుంటున్నామన్నారు.
మీ స్నేహితులకు రికమెండ్ చెయ్యండి